钦定古今图书集成/明伦汇编/闺媛典/第211卷 > 刘氏女
## 钦定古今图书集成/明伦汇编/闺媛典/第211卷 > 刘氏女

按《广东通志》：“刘氏女，增城麻车村人。自幼识《列女传》
《内则》诸书。事父母孝敬，不习冶容，受邑人汤矩聘。及
笄定婚期，矩忽病亡，女闻讣，哭泣欲绝，即脱簪珥，易
素服欲往，母不可，率诸宗妇内亲婉谕，女剪发自誓。
母不得已听之，遂奔矩丧，抚棺大恸，几死复苏，服斩
衰，先拜矩母，次拜矩灵，朝夕哭奠，哀戚过情。矩母家”
贫，不欲女累己也，令返母家，女曰：“所以不死者，为人
子事母，使九泉得瞑目耳。若返，当死以报地下。”遂止，
悉出其簪珥以葬。矩日惟纺绩以供菽水，历久无惰。
苦守四十年，县令给粟帛赡其家。卒，年六十六。